Europos Komisija tvirtai remia dalyvavimu grindžiamą požiūrį. Tai liudija šiuo metu vykstanti Konferencija dėl Europos ateities, kurios tikslas – intensyvinti bendradarbiavimą su piliečiais ir užtikrinti jo tęstinumą. Komisija ir toliau įsiklausys į vietos subjektų nuomonę ir bendradarbiaus su jais. Drauge su jais ji vertins, kuriose srityse politikos, finansavimo ir kitos priemonės daro realų poveikį. Toks bendradarbiavimas bus daugiausia vykdomas NEB laboratorijoje. Dalyvavimu grindžiamas požiūris reiškia, kad įsitraukia pilietinė visuomenė ir pačios įvairiausios bet kokio amžiaus žmonių grupės, įskaitant moteris (joms yra nepakankamai atstovaujama tam tikruose pagrindiniuose sektoriuose) ir palankių sąlygų neturinčias grupes. Įtrauktis yra svarbus prioritetas, nes siekiama, kad nė vienas nebūtų paliktas nuošalyje. Be to, kūrybiškiausi sprendimai yra kolektyvinio mąstymo rezultatas. Nauji sprendimo būdai turėtų padėti spręsti kasdienes problemas ir gerinti visų žmonių gyvenimo kokybę.

Gražūs ir tvarūs sprendimai turi būti įperkami ir prieinami visiems. Reikėtų tinkamai atsižvelgti į ypatingą pažeidžiamiausių grupių ir asmenų (pavyzdžiui, kuriems gresia atskirtis ar skurdas arba kurie neturi namų) padėtį. Pavyzdžiui, Europos Sąjungoje kasmet reikia renovuoti 800 tūkst. socialinių būstų (5 proc. viso socialinio būsto fondo) ir kasmet reikia 450 tūkst. naujų socialinių būstų. Palankių sąlygų neturinčioms grupėms kyla didesnis energijos nepritekliaus ir oro taršos pavojus, be to, jos turi mažiau galimybių naudotis viešuoju transportu.

Be to, naujojo europinio bauhauzo iniciatyvoje numatyti konkretūs specialūs veiksmai, kurie padės įgyvendinti pertvarką.

Pokyčiai turėtų vykti konkrečiose vietose (jų turėtų būti kuo daugiau) – tai gali būti namai, rajonai, miesto ir kaimo vietovės, fizinių ir virtualių susitikimų erdvės. Norint sėkmingai įgyvendinti naujojo europinio bauhauzo iniciatyvą reikės veiksmingai mokytis ir dalytis informacija apie novatoriškus ir pavyzdinius projektus. Geresnis tokių bandomųjų parodomųjų projektų žinomumas nuteikia veikti ir atkartoti tokius projektus. Be to, iniciatyvą dažnai teikia vietos subjektai, taip pat reikės remti nedidelio masto projektus.

– parengs įsivertinimo priemonę, kuri bus naudojama vertinant projekto tvarumą, įtraukumą bei estetiškumą ir padės nustatyti tobulintinus aspektus. Ji apimtų visus galiojančius atitinkamų sričių standartus, taisykles ir gaires. Be to, parengs e. mokymosi ir vertinimo skaitmenines priemones, padedančias taikyti sistemą „Level(s)“, kuri skatina aplinkosauginio pastatų veiksmingumo srityje vertinti anglies dioksido pėdsaką per visą gyvavimo ciklą;

Tai, ar naujajam europiniam bauhauzui pavyks inicijuoti pertvarką, priklauso nuo to, kaip pramoninėms ekosistemoms, kurios, be kita ko, apima statybos sektorių, gyvensenos modelį ir kūrybos sektorių, taip pat medžiagas, verslo modelius, skaitmeninį sektorių ir ūkininkavimą, pavyks pasiūlyti konkrečioms reikmėms pritaikytų ir įperkamų sprendimų. Kaip išaiškėjo koncepcijos kūrimo etape, pagrindinis vaidmuo tenka inovacijoms. Inovacijos yra suprantamos ne tik kaip naujos technologijos – tai gali būti naujų ir tradicinių technologijų derinys arba naujoviškas vietos amatų ir žinių pritaikymas.

Labai svarbus vaidmuo teks valstybių narių ir valdžios institucijų bendradarbiavimui tarptautiniu, nacionaliniu, regioniniu ir vietos lygmenimis, taip pat pilietinės visuomenės ir įvairių bendruomenių atstovų dalyvavimui. Nuo skatinimo taikyti dalyvavimo principu grindžiamus bendrakūros procesus iki gebėjimo remti pertvarką skatinančius vietos lygmens projektus – visais šiais atvejais naujajam europiniam bauhauzui reikės aktyvaus bendradarbiavimo visais šio daugiapakopio valdymo sistemos etapais.

Pirmiausia valstybės narės bus raginamos paskirti subjektą – už naujojo europinio bauhauzo iniciatyvą atsakingą kontaktinį punktą, kuris sujungs ir koordinuos savo šalyje vykdomus veiksmus ir dalyvaus ES lygmens neformaliame informacijos ir patirties mainų tinkle.

2022 m. Europos Komisija pateiks iniciatyvos įgyvendinimo pažangos ataskaitą.

Priedai:

1. Bendro koncepcijos kūrimo etapo ataskaita

2. ES programų sutelkimas

3. Naujojo europinio bauhauzo politikos ekosistema

Šaltiniai

VIRŠELIS:

·Tree-House School © Valentino Gareri

·Architecture © Adobe Stock – lilymary

·Top view of people are resting on the lawn in the park © Adobe Stock – Watman

Vidiniai puslapiai

·Nautilus shell © Adobe Stock – Dean Pennala

·Green foliage texture © Adobe Stock – Vera Kuttelvaserova

·Top view of people are resting on the lawn in the park © Adobe Stock – Watman